Előterjesztés Zalakaros Város Önkormányzat Képviselő-testületének 2019. december 12-én tartandó ülésére
Napirend címe: „FÜRDŐ HOTEL fejlesztése Zalakaros és a Balaton régió fejlődésének szolgálatában” című projekt keretében játszótéri és kültéri fittnes eszközök telepítése tárgyában új ajánlattételi felhívás és dokumentáció jóváhagyása
Előterjesztést készítette: Tóthné Őri Ibolya városfejlesztési osztályvezető
Tisztelt Képviselő-testület!

Zalakaros Város Önkormányzat Képviselőtestülete 2019. október 1. napján a Kbt. 115. § szerinti ismételt nyílt közbeszerzési eljárást indított „Fürdő Hotelben játszótér, fitnesz park, lift építése” tárgyban. A közbeszerzési eljárás eredményhirdetéséről jelen ülésen dönt a képviselőtestület. Az előterjesztés javasolja a képviselőtestület számára, hogy az 1. rész tekintetében- Játszótéri és kültéri fitnesz eszközök- mivel csak egy ajánlat érkezett, az ajánlat bírálata és értékelése nélkül a közbeszerzési eljárást a Kbt. 75. § (2) bekezdése e) pontja szerint eredménytelenné nyilvánítsa. 
Az eredménytelenné nyilvánítás mellett javasolt új közbeszerzési eljárás indítása. 


Határozati javaslat:

1./ Zalakaros Város Önkormányzat Képviselőtestülete a Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által lefolytatni kívánt, TFC-1-1-2-2018-2018-00004 azonosítószámú „FÜRDŐ HOTEL fejlesztése Zalakaros és a Balaton régió fejlődésének szolgálatában” című projekt keretében játszótéri és kültéri fittnes eszközök telepítése vállalkozási szerződés keretében tárgyú, a Kbt. 115. § (1) bekezdése szerinti nyílt közbeszerzési eljárás ajánlattételi felhívását és a közbeszerzési dokumentumot elfogadja. 

2./ Zalakaros Város Önkormányzat Képviselőtestülete felkéri a közbeszerzési szakértőt, hogy regisztrálja a közbeszerzési eljárást az Elektronikus Közbeszerzési Rendszerben és indítsa meg a közbeszerzési eljárást.

3./ Zalakaros Város Önkormányzat Képviselőtestülete a Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által lefolytatni kívánt, TFC-1-1-2-2018-2018-00004 azonosítószámú „FÜRDŐ HOTEL fejlesztése Zalakaros és a Balaton régió fejlődésének szolgálatában” című projekt keretében játszótéri és kültéri fittnes eszközök telepítése vállalkozási szerződés keretében tárgyú, a Kbt. 115. § (1) bekezdése szerinti nyílt közbeszerzési eljárásban a pénzügyi fedezetet a zárt ülési jegyzőkönyvhöz csatolt nyilatkozat szerint biztosítja.

4./ Zalakaros Város Önkormányzat Képviselőtestülete Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által lefolytatni kívánt, TFC-1-1-2-2018-2018-00004 azonosítószámú „FÜRDŐ HOTEL fejlesztése Zalakaros és a Balaton régió fejlődésének szolgálatában” című projekt keretében játszótéri és kültéri fittnes eszközök telepítése kivitelezési munkáira meghatározta a felkérni kívánt azon gazdasági szereplőket, amelyeknek az ajánlattételi felhívást meg fogja küldeni.  A felkért gazdasági szereplők listája a zárt ülés jegyzőkönyvének mellékletét képezi, tehát nem nyilvános, tekintettel arra, hogy a közbeszerzésekről szóló 2015. évi CXLIII. törvény (Kbt.) 113. § (2) bekezdése alapján "az ajánlatkérő az ajánlatok, illetve részvételi jelentkezések bontásakor ismerteti, hogy mely gazdasági szereplőknek küldte meg saját kezdeményezésére az eljárást megindító felhívást." Ezt megelőzően tehát nem lehet ismertetni az ajánlattételre felhívott gazdasági szereplők körét. Az ajánlatok bontását követően a ……/2019. (XII.12.) számú határozat kiegészül az ajánlattételre felkért gazdasági szereplők nevével. 


Határidő: 2019. december 17.
Felelős: Novák Ferenc polgármester

